เสริมความงามฟีเวอร์ KLINIQ งบ Q1 กำไรโต 51% ยอดคนไข้ “ไทย-ต่างชาติ” เพิ่ม
KLINIQ เปิดเผยผลการดำเนินงานไตรมาส 1/66 กำไรโต 51.4% แตะ 69.06 ล้านบาท จากปีก่อนกำไร 45.61 ล้านบาท รับกระแสเสริมความงามบูม ยอดลูกค้าคนไทยและต่างชาติเพิ่มขึ้น หนุนรายได้พุ่งกระฉูด
KLINIQ โชว์งบ Q1/66 รายได้ธุรกิจเสริมความงามขยายตัว จากยอดคนไข้ “ไทย-ต่างชาติ” เพิ่มขึ้น ดันกำไรโต 51.4% 
15 พ.ค. 2566

บริษัท เดอะคลีนิกค์ คลินิกเวชกรรม จำกัด (มหาชน) หรือ KLINIQ เปิดเผยผลการดำเนินงานไตรมาส 1/2566 สิ้นสุดวันที่ 31 มี.ค.2566 ดังนี้

โดยกำไรที่เพิ่มขึ้นมาจาก KLINIQ มีรายได้จากการขายและบริการไตรมาส 1/2566 จำนวน 508.97 ล้านบาท เพิ่มขึ้น 53.4% จากช่วงเดียวกันของปีก่อน ตามการเพิ่มจำนวนของสาขาและการเพิ่มบริการที่ครอบคลุมความต้องการของคนไข้มากขึ้น การทำการตลาดที่ตรงกลุ่มเป้าหมาย ทำให้คนไข้รู้จักและเข้าถึงแบรนด์ได้มากขึ้น อีกทั้งการเดินทางของนักท่องเที่ยวที่เพิ่มขึ้นจากการคลี่คลายของสถานการณ์การแพร่ระบาดของโรคโควิด-19 และการเดินทางระหว่างประเทศที่คึกคักขึ้นในต้นปีนี้ ประกอบกับการเติบโตของศูนย์ ศัลยกรรมและแบรนด์ใหม่ L.A.B X ที่เปิดตัวในไตรมาส 2/2565
นอกจากนี้ในสำหรับไตรมาส 1/2566 KLINIQ มีเงินสดสุทธิจากการดำเนินงาน จำนวน 102.48 ล้านบาท เพิ่มขึ้น 71.0% จากช่วงเดียวกันของปีก่อน ตามเงินสดรับจากการขายที่เพิ่มขึ้น และนำใช้ไปจากกิจกรรมลงทุนเพิ่มขึ้น 29.44 ล้านบาท เพิ่มขึ้น 58.5% จากช่วงเดียวกันของปีก่อน สำหรับสาขาเดิมและการขยายสาขาใหม่ รวมถึงการใช้กับกิจกรรมจัดหาเงินเพิ่มขึ้น 9.49 ล้านบาท เพิ่มขึ้น 67.3% จากการจ่ายค่างวดตามสัญญาเช่าซื้อสินทรัพย์ที่เพิ่มขึ้นตามการขยายตัวของบริษัท